Jeg vil IKKE tale med dig
FØLGENDE ER INSPIRERET AF EN SAND HISTORIE
Da jeg var seks, døde min farmor.
Min far kørte os til sin hjemby,
Wiggins i South Carolina, til hendes begravelse.
Jeg havde aldrig mødt hende, så hendes død betød ikke meget for mig.
Men den gjorde min far meget ked af det.
Jeg var bange for hende i den kiste.
Hun var en del af noget, jeg allerede som seksårig tænkte over.
Det hinsides.
Jeg var bange for, at hun så ned på os og ikke syntes om os, fordi vi var unge.
ER LIVET IKKE MERE END MADEN, OG LEGEMET MERE END KLÆDERNE?
MATTHÆUSEVANGELIET 6:25
Hvor er dr. Zicherman?
Undskyld mig.
Hvor er dr. Zicherman?
Han er på ferie.
Har han ikke sagt det?
- Nej. - Det ligner ham slet ikke.
Er du hos ham hver tirsdag?
Nej, kun... Du ved...
Nej, det gør jeg ikke.
Kun, hvis jeg har behov.
Det var en usædvanlig aftale.
Hvordan vidste du det?
Faste samtaler er grundlaget i forholdet mellem læge og patient.
- Hvordan vidste du, at jeg ville være her? - Jeg forstår ikke spørgsmålet.
Dr. Zicherman og jeg har ingen faste samtaler.
Hvordan kendte du til aftalen i dag?
Vi har et dagligt skema. Dit navn stod på det.
Hvorfor er du her?
- Fordi jeg havde en aftale. - Nej.
Hvorfor er du her?
Tiltalen handlede om at sælge våben og krydse en statsgrænse for at gøre det.
- Hvorfor er du her? - Det har jeg lige sagt.
Hvorfor er du?
For at behandle psykisk sygdom.
Så er du gået rigtigt.
Jeg er ikke betjent. Jeg er ikke dommer.
Jeg går ikke op i, hvad mine patienter er dømt for.
Det eneste, jeg går op i, er dit psykiske helbred.
Så har du vist fundet dit kald.
Foretrækker du James eller Jimmy?
Jimmy.
Nogle menneskers psyker er meget mere skrøbelige
end de fleste, du nok er stødt på i dit liv.
Eller din egen.
Hvordan kan du vide noget om min psyke?
Jeg ved ikke så meget. Jeg formoder, at du er relativt ligevægtig.
- Godt at vide. - Men nogle af mine patienter er ikke.
De er... én forkert tanke,
en lille usund idé fra at blive sindssyge.
Hvis de knækker,
kommer den person, de var før, nogle gange aldrig tilbage.
De bliver spøgelser i deres egne kroppe.
Hvorfor fortæller du mig det?
Jeg beder dig om at udvise medfølelse,
når du har at gøre med visse af de indsatte.
Visse af dem?
- Jimmy... - Doktor.
- Det, jeg spørger dig om... - Ja?
Er du en trussel mod mine patienters psykiske velbefindende?
Hvilke patienter?
Jeg giver dig muligheden for at være åben.
Jeg beder dig om at tage det alvorligt.
Hvilke... patienter?
Da de havde begravet min farmor, kørte min far os ud til havet.
Det var den eneste gang, jeg så havet.
Da de ledte efter Tricia Reitler, sendte Larry Marion politi
op og ned ad de her veje igen og igen.
"Jeg tror, at jeg begravede hende her. Nej, her."
"Måske var det der. Jeg begravede hende under et træ."
Præcis.
Aftenen inden jeg kører ham, kører de derud igen.
Samme område, samme resultat. Jeg tror, at hun er der. Et sted.
Det var derfor, han slæbte dem derud igen. Svinet kunne ikke få nok.
Lad mig se, om jeg kan skaffe rapporterne.
Godt.
De drejede til venstre før søen.
Der er ikke andet end marker.
Det var en pæn tankstation midt i ingenting.
Ja.
Der bør være en trækvej heroppe. Drej til højre der.
- Godmorgen, James. - Godmorgen, Larry.
Jeg så dig ikke i går.
Der skete ikke noget, der ikke skete dagen før.
Og dagen før det, ikke?
- Hvordan var din dag? - God. Tak, fordi du spørger.
Gary kom på besøg.
- Fedt. - Ja.
Det er altid rart at se familien. Kan han også lide biler?
- Lidt. Ikke som mig. - Hvad med Borgerkrigen?
- Han mistede interessen. - Sikke en skam.
- Han giftede sig med en led kælling. - Altså...
Hun synes, at det er "at lege klæd-ud".
- Sagde hun det? - Ja.
Så jeg sagde til hende...
"Du ville være en bedstemor dengang. En gammel krage."
Ingen ville kæmpe for hende.
Brude var unge. Uskyldsrene.
- Folk giftede sig tidligere dengang. - Meget tidligere. Ja.
Min oldemor fik min bedstemor, da hun var 14.
Det var helt normalt dengang.
Indtil regeringen så det som en indtægtskilde.
- Den seksuelle lavalder? - Præcis.
Ingen gik på gymnasiet dengang. Det fandtes ikke.
Men da regeringen så, at man kunne tjene penge på gymnasier,
tog grådigheden over. Det handler ikke om uddannelse.
- Gør det ikke? - Nej.
Det handler om at udskyde voksenlivet,
så forældrene kan bruge alle deres penge på skolepenge,
og det tjener alle på.
Og det er det, der vil få landet til at gå bankerot en dag.
Jeg har aldrig tænkt på det på den måde.
Men hold da kæft. Du kan godt have fat i noget.
Tror du?
Du ser anderledes på tingene. Det må du have hørt før.
T... Tak.
Hvor unge var de der brude?
12. 13, helt sikkert.
Gammel nok til leg, gammel nok til mig. Ikke?
Den var sjov.
Hør her...
Hvor gammel...
Hvor gammel var den yngste?
Hvad?
Den yngste, du har været sammen med.
- Dig først. - Jeg spurgte først.
Dig først.
14.
- Kæmpede hun imod? - Nej. Har du prøvet det?
Hvor gammel var du?
Med den 14-årige?
Hun gik på første år.
Jeg gik på sidste. Så jeg var 17.
- Hvad? - 17.
Larry.
- Drypper det stadig? - Dråberne er blevet til en læk.
Han fik dem til at køre op og ned ad 400 East adskillige gange.
440 South bliver nævnt fire gange. Det gør 250 East og 375 South også.
Det her er håbløst.
Han fik dem mest til at køre på 550 East.
Seks gange første gang. Fem gange anden gang.
Okay. 550 møder 400 ved tankstationen.
Måske stoppede de for at købe sodavand og tisse.
Den lå der nok ikke dengang. Den så ny ud.
Hvad lå der så?
Her er det.
Byggeplads i krydset mellem 550 og 400.
Hej. Er din chef her?
- Dale kommer kun et par gange om ugen. - Og resten af tiden?
Det er mig og Keith. Han arbejder fra 15.00 til 23.00.
- Hvor længe har du været her? - Siden klokken seks.
Nej, ikke i dag. Hvor længe har du arbejdet her?
I et halvt år.
Ved du, hvor længe tankstationen har været åben?
- Et par år, tror jeg. - Ved Dale og Keith det?
- Dale har været her siden begyndelsen. - Har du hans nummer?
Tak.
Reparerer I biler?
Nej.
Kender du nogen, der gør?
Ikke lokalt, nej.
Hvor ligger den nærmeste reservedelsforhandler?
Det ved jeg ikke. Jeg går ikke op i biler.
Men John Dickey...
-"Men John Dickey", hvad? - Han kan reparere alt.
Folk kommer med ting til ham, men det er ikke officielt.
John Dickey?
John Dickey Hansen. Han driver fiskeributikken.
Okay. Tak.
Chefen sagde, at tankstationen åbnede i foråret 1994.
Han mener, at første spadestik var midt på sommeren 1993.
Forbandede Larry Hall.
Jeg hører, at du ville have varer herind.
Lad være med det.
Det er ikke et svar at trække på skuldrene. Det er respektløst.
Jeg overvejede det,
men det viste sig, at jeg ikke kunne få det ind.
Hvis nu det lykkedes.
Og du brugte det til at fjerne nogle problemer, nogen har udenfor.
Det ville hjælpe dem. Måske ville det hjælpe dig.
- Jeg kan ikke se, at det ville hjælpe mig. - Jeg er vist ikke helt med.
En mand, der ikke kan få hjælp andre steder, kommer til sidst til mig.
Og så står han i gæld til mig.
Undskyld. Helt oprigtigt. Jeg nossede i det. Det anede jeg ikke.
Godt.
Jeg har forhørt mig om dig. I Milwaukee.
Du bestod. Med topkarakter.
Alle kendte en, der kendte en, der kendte dig og sagde god for dig.
Godt.
Men ingen kunne huske, at de havde set dig fysisk.
Alle kendte en, der sagde, at de havde,
men ingen havde faktisk set dig selv.
Hvad får du ud af det?
De må komme mere ud.
Er det det, de må gøre?
Har du børn?
- Hvordan var din uge, Larry? - Jeg spørger bare.
- Var den produktiv? - Jeg spørger bare!
Du har spurgt før. Adskillige gange i årenes løb.
Og hvad har mit svar været?
Jeg er bare nysgerrig.
Hvad har mit svar været?
- Du taler ikke om dit privatliv. - Korrekt.
- Det er det eneste, jeg taler om. - Fordi du er patienten, og jeg er lægen.
Kan vi ikke prøve at bytte roller?
Er det ikke terapeutisk?
Hvad ville du sige til mig, hvis du var min psykiater?
Fortæl om dine drømme, din so!
De dufter nok godt.
Dine børn.
- Hvad går dig på? - Ikke noget.
Du anvender ofte provokation til at skjule sårbarhed.
Jeg er ikke sårbar. Du er sårbar.
- Du virker oprevet. - Jeg har det helt fint, for helvede.
Jeg har ikke været i bedre humør i årevis, og du bryder dig ikke om det.
Hvorfor skulle jeg ikke bryde mig om det?
Fordi hvis jeg fik det bedre og fortalte folk hvordan,
og de så også fik det bedre...
...ville du blive arbejdsløs.
- Så ville jeg gå på pension. - Du ville gå på pension.
Og drikke te med dine døtre.
Se dem bukke sig ned for at lave havearbejde.
Hvorfor har du det så godt?
Min anke.
Har du hørt nyt om den?
Vi kan bare sige,
at der er positive tegn, hvis man ved, hvordan man skal fortolke dem.
- Det kan forklare din adfærd. - Hvordan er min adfærd?
Selvsikker.
Næsten kæphøj.
Nogle gange har en mand god grund til at have det sådan.
- Jeg har set dig være selvsikker før. - Hvornår?
Når du taler om Borgerkrigen og motorer og gamle reservedele.
Jeg har bare aldrig set dig kæphøj.
Det minder om din ven.
Hvilken ven?
Du mener James.
Du ved, hvem jeg mener, Larry. Han er meget karismatisk.
- Har du mødt ham? - Vores veje har krydset hinanden.
Jeg kan godt se, hvad du tiltrækkes af.
Han virker som en, der aldrig har fortrudt noget.
Han beslutter noget og gør det. Han ser sig aldrig tilbage.
Det skulle man tro, men...
Men han har skam følt anger. Han fortryder ting.
Han har følt smerte.
Men han lader det ikke forvride ham.
Er det sådan, du ser dig selv? Forvredet af smerte?
Ikke på det seneste.
På grund af James.
Jeg... Jeg er ikke alene mere.
Da jeg gik i syvende klasse, sagde Cooper Ross: "Du er så sød."
Og så rødmede han og kunne ikke se mig i øjnene i et par minutter.
KONTOR
Goddag.
FISKERIBUTIK
- Kan jeg hjælpe? - Er du John Dickey Hansen?
- Du kan kalde mig JD, hvis du vil. - Sælger du reservedele?
Hvis jeg falder over noget, der fortjener en annonce i bilbladet,
så gør jeg.
- Har du mødt den her fyr? - Det er Larry.
- Kender du ham godt? - Nej. Nej.
Han er bare... en, man husker. De bakkenbarter og den slags.
Du må lige uddybe "den slags".
Han er klam som ind i helvede. Undskyld.
Nej. Tal du bare frit.
Jeg solgte ham et par rillede bremseskiver til en Dodge B200 fra 1979
engang i... Jeg ved ikke. 1992, 1993.
Han virkede ret harmløs. Som en, der aldrig havde fået et kram.
End ikke som baby.
Jeg var nok lidt for flink ved ham.
Han begyndte at dukke op, selvom han ikke skulle købe noget.
Han begyndte at hænge ud og tale med de unge piger.
Skete der noget?
Noget slemt? Nej. Vi jagede ham væk efter lidt tid.
Somme tider tænker jeg over, hvad der mon blev af ham.
Når nu I står her og spørger til ham, endte det nok ikke godt.
Hvorfor jagede I ham væk?
Han gjorde for mange af pigerne utrygge.
Også min egen.
Audrey.
Hun var teenager dengang, men Larry så sig lun på hende.
- Det huede mig slet ikke. - Er Audrey her?
Hun er inde i byen, men hun bør snart være tilbage.
- Gør det noget, hvis vi venter? - Slet ikke.
Da jeg var 12, fik min søster og jeg nye gummisko.
Og næsten lige efter trådte vi i nogle kokasser,
selvom vores forældre bad os holde os fra marken.
Det tog flere timer, før skoene var tørre.
Jeg kan ikke huske, hvad vi talte om.
Kun at vi var glade.
Vær sød og lyt til din mor. Jeg vil ikke høre, at...
Tak, fordi du bruger DOP Connect. Tast dit kontonummer.
Kontonummeret findes ikke.
Tast dit kontonummer for at ringe op.
Kontonummeret findes ikke.
Tast kontonummeret for at ringe op.
KUN GODKENDTE NUMRE
Kontonummeret findes ikke.
Kontonummeret...
Så læg dog røret på!
Det her?
Værsgo.
Tast dit kontonummer.
...stikker.
Det duer ikke i gården.
...stikker.
Ja. Jeg forstår godt, hvad du siger. Men det må være en fejltagelse.
Jeg har selv betalt det kort i sidste uge.
Siger du, at min søn ikke kan foretage eller modtage opkald?
Er det det, du siger?
Okay... Hør nu her.
Du kan få kortnummeret lige nu og her over telefonen.
Kan du så ringe op?
Okay. Fint. Tak. Tak, fordi du prøvede at hjælpe.
Møgso. Idiot.
Jim, jeg bør tage med!
Nej, jeg klarer mig. Jeg skal bare have luft.
Okay. Lad nu være med at gå i selvsving.
Jeg kører en tur for at slappe af, ikke for at gå i selvsving.
Fint. Køber du noget Kahlúa med tilbage?
Ja, som om.
- Værksted. - Hvad?
Der så jeg sidst Larry.
Hvor længe har du arbejdet på dem?
Et par uger.
Hvad gør du med dem?
Sender dem hjem.
Hvorfor det?
Donny sagde, at du næsten kom op at slås i dag.
- Ved telefonerne? - Ja, en anden indsat ville have telefonen.
Der er noget rod med min konto. Jeg kan ikke ringe ud.
Er der penge på kontoen?
Måske har du fået en fjende.
Hvem?
En, der arbejder her.
Har du haft uoverensstemmelser med nogen for nylig?
Jeg vekslede et par ord med en fængselsbetjent i går.
Jeg kan ikke huske hans navn, men han var efter mig.
- På grund af? - Ingenting.
Det er ikke "ingenting".
James, kom nu. Det er mig.
Det handlede om dig, Larry.
Hvorfor... Hvorfor skulle en fængselsbetjent tale om mig?
Han sagde...
Han sagde, at du er pædofil.
Og barnemorder.
Det var ikke min mening at grine...
Pædofil?
Jeg har aldrig voldtaget nogen i mit liv, James.
Hvad gjorde du så?
Jeg dyrkede sex med dem.
Okay.
Og de var ikke børn, James.
Ikke før for nylig. Ikke i 1800-tallet.
Fint.
James, hvor mange kvinder har du kneppet?
- Siden gymnasiet? Altså... - Nej. Ikke gymnasiet.
Hvor mange kvinder har du...
Hvor mange af dem var færdige med gymnasiet?
- 80. - Hvad?
- 80? - Det tror jeg.
Der er nok et par stykker, jeg har glemt. Jeg er ikke helt sikker på tallet.
Det er ikke sjovt, James. Er det 80?
- Ja. - Hvordan?
Hvordan har du formået... Hvordan...
- Har du en replik? - Nej.
Jeg... Jeg taler med dem.
De taler med mig, og så ryger tøjet af på et tidspunkt.
- Hvordan? - Det har jeg lige sagt.
Nej, du har ikke.
Jeg er ikke helt med, Larry.
Ingen kvinde vil nogensinde bare "tale med mig".
- Men de unge piger vil. - Nogle af dem.
Ja.
Hun var sød i starten.
Hvem?
- Hvem var sød, Larry? - Jessica Roach.
Hendes cykel var flad. Hun kørte på en grusvej.
Hun havde en mountainbike...
Der er både sten og grus blandet sammen. Og sten kan være skarpe, så...
Piger tror, at de er så kloge, men der stod hun med et punkteret dæk.
Lappede du det?
- Nej. Jeg tilbød hende bare et lift. - Ja.
De får det til at lyde, som om jeg overfalder dem og angriber dem.
Men det er ikke sandheden.
Hun kunne godt lide at tale med mig. Det kunne hun.
Jeg havde min cykel med. Jeg åbnede dørene til varevognen
og viste hende den, og...
Jeg fortalte hende, at jeg kan lide at cykle, og så talte vi om det.
Det lyder da ikke, som om det var svært at tale med hende.
Slet ikke.
Hun var sød, som jeg sagde.
Indtil hun ikke var.
Angreb hun dig?
Som et egern med rabies. Bare...
Kan du huske hvorfor?
Hvorfor spørger du?
Jeg troede bare, at vi snakkede.
Er det det, vi gør?
Det er det, jeg gør.
Hun steg ind i varevognen uden problemer.
Hun kiggede på min cykel og mine rengøringsartikler.
Hun spurgte, om jeg var lokal, og spurgte til mine burnside-bakkenbarter.
Hun kaldte dem bakkenbarter.
Jeg fortalte om genopførelserne,
og hun stillede nogle rigtig fine spørgsmål.
Hun var så nysgerrig og klog.
Og så kyssede jeg hende.
Og så blev hun led. Rigtig hæslig. Hun slog mig.
Jeg måtte bruge kluden med startvæske. Det var jeg nødt til.
Så vi... Vi kørte lidt rundt. Jeg prøvede at finde et fint, stille sted.
Det gjorde jeg, selvom jeg ikke vidste, hvor jeg var.
Eller hvor vi kørte hen. Men jeg fandt et sted.
Hvad skete der så?
Jeg... Altså, du ved.
Jeg gik om bagi til hende og lagde kluden over hendes mund et par gange.
Blev hun ved med at vågne?
Hun kradsede mig.
Hårdt. Det var dybt.
Da jeg fjernede huden under hendes negle senere,
var der meget af mig under dem.
- Meget af mig. - Dyrkede du sex med hende?
Jeg vidste, at du ville spørge. Det er underligt.
Jeg... Jeg kan ikke rigtig huske det.
Det var som et blackout. Men så var det som i en drøm.
Jeg ser mig selv banke hende og lægge kluden over hendes ansigt.
Banke hende og lægge kluden over.
Og så vågnede jeg op, og hendes tøj var taget af.
Og mit tøj var taget af.
Så jeg...
Jeg tror, at vi dyrkede sex.
Det lyder sørme sådan, makker.
Og så begyndte hun at græde.
Det gør de nogle gange.
De troede, at de gerne ville, men de ændrede mening bagefter.
Nej, hun kaldte på sin mor.
Gjorde hun?
"Jeg savner min mor."
"Kør mig hjem til min mor."
Det kunne jeg ikke lide.
Det gjorde mig vred. Det ødelagde det hele.
Jeg hev hende ud af varevognen og gik langt ud på marken med hende.
Jeg fandt et træ, og jeg havde et...
Et redskab var det vel. Jeg satte to bælter sammen.
Jeg havde en pind...
Jeg bad hende sætte sig med ryggen mod træet.
Jeg ville ikke se hendes ansigt.
Og...
Jeg smed de to bælter rundt om hendes hals,
og så klemte jeg til og stak pinden ind i dem.
Jeg begyndte at dreje. Ligesom sådan en...
Hvad er det nu, de hedder?
-Årepresse? - Ja, præcis.
Ja.
Jeg drejede bare, indtil hun stoppede med at sige...
Du ved.
Lyde.
Det lyder, som om du gjorde, hvad du var nødt til.
Han sagde aldrig noget klamt, men han var bare sær.
- Altid sær. - Hvordan?
Han sagde: "Du har sådan nogle pæne ankler."
Han sagde engang: "Dine øreflipper er så spændstige."
Det var sådan, Larry småsnakkede.
Andre gange sad han bare på en af bænkene og stirrede.
Hvis det så gik en på, som det jo nogle gange gjorde,
sagde man: "Hvad så, Larry?"
Så svarede han: "Der er lud i de fleste rengøringsmidler."
Og så ville han have en med over i varevognen og se på varebetegnelsen.
- Gjorde du det? - Nej, for fanden.
Var der nogen, der gjorde?
Ikke heromkring. Vi syntes alle, at han var klam.
- Da han så begyndte at give mig ting... - Gav han dig ting?
Et par øreringe engang. En medaljon.
- Et par brugte ballerinasko. - Var de din størrelse?
Ja. Det gjorde det kun værre.
Du beholdt vel ikke noget af det?
Vi sælger ud af hittegodset i slutningen af hver sæson.
Der er én ting, som jeg ikke smed væk.
Sidst vi så ham, gav han mig den.
Jeg har aldrig cyklet på den.
Hver gang jeg ser på den, får jeg lyst til at gå i bad.
Mor sagde, at jeg aldrig var besværlig.
Kun hvis jeg blev besat af noget. Som en hund med et kødben.
Det var det, hun kaldte det. Et kødben.
Da jeg var seks, var mit kødben en guldfisk.
Da jeg var ni, var det hårklemmer. Regnbuefarvede.
Men det kødben, jeg var mest besat af,
og som måtte vente, til jeg blev 13,
og som jeg måtte betale fem måneders lommepenge til,
var en mountainbike.
Jeg regnede på det. Jeg levede over 5000 dage.
Over 135.000 timer.
Al den tid var min.
Man kan dø, men livet kan ikke leves forfra.
Jeg levede.
Her.
Og her.
Og det var skønt.
- Det er ikke nok. - Sikke noget vrøvl.
Har du hørt om beviskæden?
Vi har et vidne, der sværger, at Hall gav hende den.
- Hvor er stelnummeret? - Nogen fjernede det med syre.
Det kan ikke bevises, at det er Jessica Roachs,
medmindre Halls og Roachs fingeraftryk bliver fundet på den.
Og efter fire år sker det nok ikke.
Vi har vidner, der placerer Larry Hall i området...
- Det her er ikke en ny sag. - Der, hvor han begravede Reitler...
Det handler om endnu en anke.
Der, hvor han gav nogen Jessica Roachs cykel.
Det er ikke nok.
Ikke engang i nærheden.
Men det er godt arbejde.
Det er det. Det er helt i top.
Kig på mig.
Det er det. Men det er ikke nok.
Hvad ville være nok?
Det ved jeg ikke.
Men det her er ikke.
James?
James.
James, er du oppe?
Godnat, så.
Sov godt.
BASERET PÅ "IN WITH THE DEVIL" AF JAMES KEENE OG HILLEL LEVIN
Tekster af: Helle Virenfeldt Smith